Întotdeauna este bine să existe alte două persoane care să facă parte din cercul celor care îngrijesc copilul. E bine să fie persoane cu care părinţii se înţeleg bine (fie bunici, fie bona, fie mătuşa, verişoara etc.). Lucrul acesta trebuie stabilit din timp, înainte de naştere. Este foarte greu pentru părinţi să aibă grijă singuri de copii, mai ales că unul dintre ei merge, în majoritatea cazurilor, la serviciu. Încă din primele zile, copilul trebuie să interacţioneze cu 3-4 persoane (mama, tatăl şi alte două alese de părinţi) cu care să se obişnuiască şi cu care să se simtă în siguranţă. Dacă părinţii nu se înţeleg bine cu niciunul dintre bunici, nu este bine să apeleze la ei, ci să caute alte soluţii. Conflictele, fie ele doar mocnite, neexprimate, nu fac bine nimănui.